CELEX: 62018TN0310
Language: hr
Date: 2018-05-15 00:00:00
Title: Predmet T-310/18: Tužba podnesena 15. svibnja 2018. – EPSU i Willem Goudriaan protiv Komisije

201807060661994302018/C 259/593102018TC25920180723HR01HRINFO_JUDICIAL20180515444521Predmet T-310/18: Tužba podnesena 15. svibnja 2018. – EPSU i Willem Goudriaan protiv Komisije
 ---documentbreak--- C2592018HR4410120180515HR0059441452Tužba podnesena 15. svibnja 2018. – EPSU i Willem Goudriaan protiv Komisije
   (Predmet T-310/18)2018/C 259/59Jezik postupka: engleski
      Stranke
   
   
      Tužitelji: Europski sindikat javnih službi (EPSU) (Bruxelles, Belgija) i Jan Willem Goudriaan (Bruxelles) (zastupnici: R. Arthur, solicitor, i R. Palmer, barrister)
   
      Tuženik: Europska komisija
   
      Tužbeni zahtjev
   
   
            —
         
         
            poništiti tuženikovu odluku od 5. ožujka 2018. o tome da neće predložiti Vijeću da se Sporazum socijalnih partnera EU-a od 21. prosinca 2015. o pravima javnih službenika i zaposlenika središnjih državnih uprava na obavješćivanje i savjetovanje s njima, sklopljen na temelju članka 155. stavka 1. UFEU-a, provede putem direktiva, odlukom Vijeća u skladu s člankom 155. stavkom 2. UFEU-a;
         
      
            —
         
         
            naložiti tuženiku snošenje troškova.
         
      
      Tužbeni razlozi i glavni argumenti
   
   U prilog osnovanosti tužbe tužitelji ističu dva tužbena razloga.
   
            1.
         
         
            Prvi tužbeni razlog koji se temelji na tome da je pobijana odluka akt donesen protivno članku 155. stavku 2. UFEU-a. Komisija nije bila ovlaštena odbiti predložiti Vijeću provedbu Sporazuma odlukom Vijeća, s obzirom na nepostojanje prigovora na reprezentativnost stranaka Sporazuma ili zakonitost Sporazuma.
            
                     —
                  
                  
                     Tužitelji tvrde da je Komisijina odluka o tome da neće predložiti Vijeću provedbu Sporazuma odlukom Vijeća protivna članku 155. stavku 2. UFEU-a i zahtjevu za poštovanje autonomije socijalnih partnera, kako je zajamčena u članku 152. UFEU-a.
                  
               
                     —
                  
                  
                     Tužitelji također tvrde da je Komisija bila obvezna podnijeti prijedlog Vijeću, osim ako je izložila opravdane razloge zbog kojih je zaključila da socijalni partneri koji su bili stranke Sporazuma nisu bili dovoljno reprezentativni ili da je sporazum nezakonit.
                  
               
                     —
                  
                  
                     Tužitelji dodaju da je Komisija ušla u ocjenu prikladnosti Sporazuma, što nije u njezinoj nadležnosti.
                  
               
      
            2.
         
         
            Drugi tužbeni razlog koji se temelji na tome da je obrazloženje pobijane odluke očito pogrešno i neutemeljeno.
            
                     —
                  
                  
                     Tužitelji tvrde da razlozi koje je Komisija navela u pobijanoj odluci nisu mogli opravdati odbijanje predlaganja Vijeću da usvoji Sporazum.
                  
               
                     —
                  
                  
                     Tužitelji također tvrde da su jedini razlozi kojim bi se moglo opravdati odbijanje utemeljeni prigovor na reprezentativnost socijalnih partnera ili na zakonitost odluke Vijeća o provedbi Sporazuma putem direktive.
                  
               
                     —
                  
                  
                     Nadalje, tužitelji tvrde da Komisija u svakom slučaju nije provela procjenu učinka i da stoga nije mogla na temelju proporcionalnosti ili supsidijarnosti opravdati odluku o odbijanju predlaganja provedbe Sporazuma putem direktive, odlukom Vijeća, čak i kad bi to u načelu bilo dopustivo.